
  REPUBLIKA HRVATSKA
VARAŽDINSKA ŽUPANIJA
  OPĆINA VINICA
    DJEČJI VRTIĆ VINICA


OBAVIJEST O PRIJAVI ZA UPIS U DJEČJI VRTIĆ  VINICA ZA PEDAGOŠKU GODINU 2026./2027. s početkom 1. rujna 2026.
Temeljem Odluke Upravnog vijeća dječjeg vrtića Vinica od 13.travnja do 24. travnja 2026.godine podnose se zahtjevi za upis djece budućih polaznika vrtića za pedagošku godinu 2026./2027.
 Zahtjev za upis predaje se poštom, na adresu ;Dječji vrtić  Vinica Josipa Dumbovića 3, Marčan, 42207 Vinica s naznakom –prijava za upis, te osobno u prostorije Vrtića.
Prijavom za upis roditelji/skrbnici su izričito suglasni da Dječji vrtić Vinica
može prikupljati, koristiti i dalje obrađivati podatke u svrhu provedbe postupka upisa u dječji vrtić sukladno odredbama Opće uredbe o zaštiti podataka i Zakona o provedbi Opće uredbe o zaštiti osobnih podataka (Narodne novine, broj 42/18).

Zahtjev za upis može se preuzeti sa Internet stranice vrtića:                

Uz popunjen i potpisan zahtjev od strane oba roditelja/skrbnika potrebno je priložiti;
https://vrtic-vinica.hr/dokumenti/zahtjevi/151-zahtjev-za-upis-podaci-o-djetetu


1. Rodni list djeteta (preslika,bez obzira na datum izdavanja).
2. Potvrdu o prebivalištu (MUP) i presliku osobne iskaznice oba roditelja.
3. Presliku osobne iskaznice djeteta ukoliko postoji
4. Potvrde o zaposlenju oba roditelja/samohranog roditelja(izvadak s mirovinskog osiguranja)
5. Dokaz o samostalnom obavljanju djelatnosti (preslika rješenja,obrtnice)
6. Liječnička potvrda o obavljenom sistematskom pregledu i procijepljenosti (za djecu strariju od godine dana)
7. Upisni upitnik – preuzeto s stranice vrtića 

Rezultati i pravo na žalbu
Rezultati upisa objavljuju se najkasnije do kraja lipnja 2026 , a žalbu je moguće izjaviti u roku od 15 dana od objave rezultata. Žalba se upućuje Upravnom vijeću dječjeg vrtića.
Prijave s nepotpunom dokumentacijom neće se razmatrati.

Za djecu s teškoćama u razvoju, ugovori se sklapaju na određeno vrijeme, najčešće do tri mjeseca radi uključivanja djeteta u odgovarajući program zbog dobrobiti i praćenja napretka djeteta.



Prednost pri upisu
Prednost pri upisu djece u dječje vrtiće, koji su u vlasništvu jedinice lokalne i područne (regionalne) samouprave imaju djeca:
· djeca roditelja invalida Domovinskog rata,
· djeca iz obitelji s troje ili više djece,
· djeca oba zaposlena roditelja,
· djeca s teškoćama u razvoju i kroničnim bolestima koja imaju nalaz i mišljenje nadležnog tijela iz sustava socijalne skrbi ili potvrdu izabranog pedijatra ili obiteljskog liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti sukladno propisu kojim se uređuje metodologija vještačenja,
· djeca samohranih roditelja,
· djeca jednoroditeljskih obitelji,
· djeca osoba s invaliditetom upisanih u Hrvatski registar osoba s invaliditetom,
· djeca koja su ostvarila pravo na socijalnu uslugu smještaja u udomiteljskim obiteljima,
· [bookmark: _GoBack]djeca koja imaju prebivalište ili boravište na području Općine Vinica
· djeca roditelja koji primaju doplatak za djecu ili roditelja korisnika zajamčene minimalne naknade.
Način ostvarivanja prednosti pri upisu djece u dječji vrtić utvrđuje osnivač dječjeg vrtića svojim aktom.
Temeljem provedenih prijava za upis djece Upravno vijeće Dječjeg vrtića donosi Odluku o upisu djece.

KONAČNI REZULTATI UPISA djece na temelju Odluke Upravnog vijeća bit će objavljeni na oglasnoj ploči dječjeg vrtića i internetskim stranicama vrtića
U objavama upisa bit će navedena šifra, a šifru će svi prijavljeni dobiti putem broja telefona ili mail adrese navedene u zahtjevu za upis.
Sve dodatne informacije korisnici mogu dobiti putem telefona 042 722 733, 
099 542 5726 ili na mail           adresi  vrticvinica@gmail.com
 

KLASA: 601-02-26-07/7
UR.BROJ: 2186-11-189-05-26-1

U Marčanu, 30.ožujka. 2026.
UPRAVNO VIJEĆE DJEČJEG VRTIĆA
Ana Cvetko, mag.iur. 
predsjednica

